

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 30.maijā Nr. **326**

 (prot.Nr.**20**, **6**.§)

**Par finansējumu**

**SIA „Daugavpils Olimpiskais centrs” augstas klases sasniegumu sportam**

Pamatojoties uz likuma “Par pašvaldībām” 15.panta pirmās daļas 6.punktu, kas noteic pašvaldības autonomo funkciju – nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu, Sporta likuma 11.pantu un 13.panta otro daļu,

ņemot vērā Daugavpils pilsētas attīstības programmā paredzēto “Mana pils - Daugavpils” 2014.-2020.gadam Rīcības un investīciju plānu, Rīcības plāna uzdevumu “S2-5 Daudzveidīgas sportošanas un aktīvās atpūtas iespējas” paredzēto S2-5-1 pasākumu - veicināt vietēja, nacionāla un starptautiska līmeņa sacensību un čempionātu rīkošanu, kā arī S2-5-3 pasākumu - atbalstīt augstas klases sportistus un komandas, lai sasniegtu lielāku augstas klases sportistu un komandu skaitu;

# saskaņā ar Sporta politikas pamatnostādnēm 2014.-2020.gadam “Sports – dzīves kvalitātei” (apstiprinātas ar Ministru kabineta 2013.gada 18.decembra rīkojumu Nr.666, turpmāk - Pamatnostādnes), kurās viens no definētajiem sporta politikas virzieniem izvirzīts augstu sasniegumu sports, plānojot Pamatnostādņu īstenošanas avotu arī pašvaldības budžeta līdzekļus;

# ievērojot to, ka sabiedrība ar ierobežotu atbildību „Daugavpils Olimpiskais centrs” ir vienīgais olimpiskais centrs Latgalē, kuras darbības pamatvirzieni ir – individuālo olimpisko sporta veidu perspektīvāko sportistu sacīkšu-treniņprocesa līdzfinansēšana un olimpiskas kustības popularizēšana, nodrošinot Daugavpils labāko un perspektīvāko sportistu sacīkšu un treniņprocesu, cīnoties par iekļūšanu Latvijas Olimpiskajā vienībā, nodrošinot augsta līmeņa sporta bāzi attiecīgajiem sporta veidiem,

atbalstot augstu sasniegumu sporta sportistu startus un dalību starptautiskajā līmenī (Eiropas un Pasaules līmeņa sacensības), pārstāvot Latviju un tādejādi veicinot Daugavpils pilsētas tēla atpazīstamību pasaulē, atklāti balsojot: PAR – 7 (J.Dukšinskis, A.Elksniņš, A.Gržibovskis, R.Joksts, V.Kononovs, N.Kožanova, I.Prelatovs), PRET – nav, ATTURAS – 1 (I.Kokina), **Daugavpils pilsētas dome nolemj:**

1. Piešķirt finansējumu sabiedrībai ar ierobežotu atbildību „Daugavpils Olimpiskais centrs”, reģistrācijas Nr.40003244634, juridiskā adrese Raiņa ielā 31, Daugavpilī, pašvaldības pamatbudžeta programmā “Augstāko sasniegumu sportistu atbalstam” noteiktajā apjomā un noslēgt līgumu par finansējuma izlietojumu (turpmāk – Līgums).

2. Pilnvarot Daugavpils pilsētas domes izpilddirektoru parakstīt Līgumu.

Pielikumā: Līguma projekts.

Domes priekšsēdētājs *(personiskais paraksts)* A.Elksniņš